Dora (navn)

Dora er et engelsk, nederlandsk, spansk, gresk og sør-slavisk kvinnenavn. Navnet er en kortform av navn med leddet dora som kan bety «gave» eller «torden».

Etymologi
Dora er en kortform av:
 greske navn som begynner eller slutter på dor, som Dorothea eller Theodora. Navneleddet er dannet av doron (gresk: δωρον), «gave».
 norrøne navn som sluttet på -dóra eller -dora, som Halldóra eller Ingdora. Navneleddet er dannet av þórr, «torden».

Doreen er en engelsk kjæleform av Dora. Dorina er en ungarsk kjæleform av Dorottya.

Utbredelse
Dora er kjent brukt i Sverige første gang i 1805, og var mest populært på 1900- og 1910-tallet. Navnet er kjent brukt i Norge første gang i 1823, og var mest brukt fram til ca 1970.

Dora var et populært navn i USA i 1880-årene.

Formen Doreen var et populært navn i England fra 1920-årene til 1940-årene.
	

Dora har navnedag 6. februar i Finland og Latvia, 8. mars i Bulgaria, og 8. november i Frankrike. Dóra har navnedag 6. februar i Ungarn.

|}

Kjente personer med navnet
Personene i listen er ordnet kronologisk etter fødselsår.
 Dora Hand (ca. 1844–1878), amerikansk sanger
 Dora Altmann (1881–1971), tysk skuespiller
 Dora Pejačević (1885–1923), kroatisk komponist
 Dora Mavor Moore (1888–1979), canadisk skuespiller
 Dora Carrington (1893–1932), britisk maler
 Dora Russell (1894–1986), britisk forfatter
 Dora Maar (1907–1997), fransk modell og fotograf
 Dora Bryan (f. 1924), britisk skuespiller
 Dora Bakoyannis (f. 1954), gresk politiker
 Dora Thorhallsdottir (f. 1973), islandsk-norsk komiker
 Dora Anastasiou (f. 1988), kypriotisk modell

Annen bruk av navnet
Dora er et vanlig navn på kyr i Norge.

Referanser

Eksterne lenker

Kvinnenavn